Табела 5.2.Спецификација предмета
	Студијски програм: Економија и менаџмент

	Назив предмета: Стратегија производних и услужних операција

	Наставница: др Данијела Стошић Панић

	Статус предмета: Изборни

	Број ЕСПБ: 6

	Услов: 

	Циљ предмета
Циљ предмета је да студенти стекну знања о улози операција производње и пружања услуга као извора конкурентске предности, као и да развију компетенције за доношење стратегијских одлука у релевантним доменима производње и пружања услуга, уз уважавање различитих приступа њиховом обликовању и савремених захтева одрживог развоја.

	Исход предмета 

Савладавањем предмета, студент је оспособљен да: објасни значај изврсности производних и услужних операција као извора конкурентске предности; дефинише стратегију производње и пружања услуга уважавајући различите перспективе; идентификује и вреднује стратегијске циљеве и перформансе производних и услужних операција; процени и операционализује међузависности између економских, еколошких и друштвених захтева и стратегије производње и услуга; имплементира стратегију конкурентности базирану на активностима, на компетенцјама и на времену; доноси одлуке о величини, локацији и алокацији капацитета за обављање производних и услужних операција; објасни и примени различите стратегијске приступе обезбеђењу ресурса за потребе производних и услужних операција; процени и изабере адекватна технолошка решења у складу са стратегијским циљевима; осмисли и имплементира приступе унапређењу производних и услужних операција; анализира и примени принципе развоја производа и услуга са циљем иновирања употребне вредности за купце. 

	Садржај предмета

Теоријска настава

Изврсност производних и услужних операција као извор конкурентске предности; Перспективе дефинисања стратегије производње и пружања услуга; Контекст, садржај и процес развоја стратегије производње и пружања услуга; Стратегијски циљеви и перформансе производних и услужних операција; Стратегијски trade-off у производњи и пружању услуга; Економска, еколошка и друштвена димензија стратегије производње и пружања услуга; Креирање и одржавање резонанце операционе стратегије; Унапређење конкурентности производних и услужних операција базирано на активностима, на компетенцијама и на времену; Стратегија капацитета; Стратегијски приступи обезбеђењу ресурса за производњу и пружање услуга; Стратегија процесне технологије; Подацима и знањем вођена операциона стратегија; Стратегија унапређења производних и услужних операција; Стратегија развоја производа и услуга.
Практична настава 

Развијање вештина примене знања за решавање практичних проблема и за анализу студија случаја у области стратегије производних и услужних операција, са фокусом на следеће теме: перспективе дефинисања стратегије производних и услужних операција (од врха ка доле, од основе ка врху, интерна и екстерна перспектива); идентификовање контекстуалног окружења за дефинисање стратегије производње и пружања услуга; кључне стратегијске одлуке у домену производних и услужних операција; димензије, нивои и динамика стратегијских перформанси производње и пружања услуга; елементи одрживости у стратегији производних и услужних операција; динамичко димензионисање, алоцирање и лоцирање капацитета; евалуација и избор технологије, врсте и нивоа аутоматизације; изградња и имплементирање система унапређења у домену производних и услужних операција; дизајнирање и генерисање иновативне употребне вредности.

	Број часова  активне наставе
	Теоријска настава: 2
	Практична настава: 2

	Методе извођења наставе

Излагања наставника уз интеракцију са студентима; Индивидуални и тимски рад студената на решавању практичних проблема у домену стратегијског менаџмента; Излагање студија случаја и дискусија.

	Оцена  знања (максимални број поена 100)

	Предиспитне обавезе
	Поена
	Завршни испит 
	поена

	активност у току предавања
	20
	писмени испит
	/

	практична настава
	10
	усмени испит
	50

	колоквијум
	20
	
	

	студије случаја
	
	
	


